Zapiro oor die verkiesing
Slaan jou oë op na die pale
… waar sal jou hulp vandaan kom?
Met die verkiesing om die draai, is hier ‘n sober gedig van my ou pel. Dalk is dit meer teologies as suiwer polities, maar goeie teoloë, nie geldmaakpredikers nie, was nog altyd bewus van die aardse, eerders as bloot die hemel.
knik en lok
’n san bekruiper
agter jagvelde drilboudelande aan
nirvana vir die uitgelesenes
eksklusief en baie leeg
vir die happy clappy charismate
wat – slegs letterlik –
gods woord oor eksklusie
maagde vir die moslemstryder
maagdelik vir die oujongnooichristenheidenbevryder
en hope hope lik-
sense, passe of plastiek toegangskaarte
vir haar wat honger ’n laaste druppel
melk sonder heuning of brood
uit haar seer pramme
in haar sinkkaia
in haar snotneuskind
Jare terug het iemand ‘n slag vir Desmond Tutu gesê dat hy te veel politiek praat, en, voeg die persoon toe by, die goed wat Tutu sê, kom nie uit die Bybel nie. Waarop Tutu toe kalm antwoord: “En watter Bybel lees jy?”
Die storie van Phunyukabemphethe
April 9, 2009 in Sonder kategorie
Ek gaan netnou vir julle iets vertel oor Afrika se eie Superhero, maar eers ’n inleiding: Jare terug, toe Kom slag ’n bees verskyn het, wou Daniel Hugo by my weet wat dink ek van die Waarheids- en Versoeningskommissie. Dit was na aanleiding van die titelverhaal in die bundel. Ons was lewendig op die lug, so ek moes vinnig dink. Uiteindelik was die antwoord dat dit goed is dat mense se stories vertel en gehoor word. Ek staan steeds daarby.
Ek het die ander dag met ’n sangoma gesels (wat LitNet se blogs lees!) en sy het bevestig dat ’n groot deel van haar werk daarop gerig is om mense te help om hulle eie probleme op te los.
Op ’n heel ander noot laat stories ons toe om die wêreld te verstaan. Waarom hou my seun so baie van Ben 10? Want Ben 10 laat hom glo dis moontlik om alle onreg reg te maak. Ek laat hom vir eers toe om te dink dis waar.
Ek kan vele woorde spoeg oor Zuma se verbluffende manier om die reg ontduik, maar ek gaan julle vra om liewer ’n storie te lees. Dit is die storie van Phunyukabemphethe. Hy was iets tussen Houdini en Spiderman. Wat meer is, Phunyukabemphethe is ’n Afrika-held.
Rams Mabote vertel hoe hy na die storie geluister het as ’n klein seuntjie:
In those days when the life of a black man was cheap and always in danger, Phunyukabemphethe was the envy of most because he seemed to get the better of our rulers. When shebeens and other illegal watering holes were raided and busloads of men arrested for imbibing the white man’s drink, our Phunyukabemphethe in cuffs and all, would mysteriously uncuff himself, alight a fast-moving pick-up truck and disappear. He would even leave the cuffs behind, though whether as a boast or as a courtesy to the police, I’m not sure.
Lees gerus verder. Mabote vertel hierdie storie juis na aanleiding van Zuma:
He has been in and out of court, once even on a rape charge, but nothing has stuck. True to form Phunyukabemphethe has continued to escape, leaving mouths agape again and again.
Die hartseer ding, sê Mabote, is dat sý kinders waarskynlik nie van Phunyukabemphethe se storie gaan hou nie.
Rwanda in foto’s
Dis vyftien jaar gelede.
Kan jy glo? Vyftien jaar sedert daardie verskrikking in Rwanda begin het.
As jy kans sien, kyk na hierdie reeks van 20 foto’s.
Byna liefde op twee kortlyste
April 6, 2009 in Sonder kategorie
My uitgewer, Riana Barnard van Tafelberg, het pas gebel (kyk hoe laat dit is^^) en vir my ’n persverklaring gestuur. Byna liefde verskyn op twee kortlyste vir literêre pryse wat hierdie jaar toegeken gaan word.
Die teks is gekortlys vir die beide die W.A. Hofmeyer-prys en die Jan Rabie-prys. Wow. Kyk egter wie is die opposisie! Dis baie wow:
Hierdie prys word toegeken aan hoëgehalte Afrikaanse letterkundige werk waarvan die skrywers die vermoë het om deur hul uitstekende skryfwerk die grense van die Afrikaanse letterkunde uit te brei:
Die Jan Rabie/Rapport-prys word jaarliks toegeken aan ’n debuut- of vroeë werk gekenmerk deur vars en innoverende Afrikaanse prosa:
Om saam met Etienne van Heerden op ’n kortlys te verskyn is baie wow. En Loftus se bundel moet nog baie keer geprys word, dis ’n pragwerk.
Willemien Brümmer se bundel is ’n besondere sterk werk. Tot my skande ken ek Karin Cronjé se nuutste nie, maar dit gaan nou reggestel word!
Die ander pryse sien soos volg daar uit.
Siyolo se trui/Siyolo’s Jersey deur Mari Grobler, illustrasies deur Elizabeth Pulles (Tafelberg)
Die Muisboot/The Mouseboat deur Paddy Bouma (Tafelberg)
Die M.E.R.-prys vir jeugliteratuur
Lien se lankstaanskoene deur Derick van der Walt (Tafelberg)
Boeke-Insig nie meer nie
April 3, 2009 in Sonder kategorie
Ai mense. Ek kry vandag hierdie e-pos:
Beste gewaardeerde Boeke-Insig lid
Baie dankie vir jou ondersteuning van Boeke-Insig, die tydskrif en die Boektafels, die afgelope paar kwartale. Ongelukkig gaan die tydskrif nie voortbestaan in sy huidige formaat nie, maar word dit voortaan geïnkorporeer in die uitgebreide boekeblaaie van ons koerant- en tydskrif-kollegas, onderskeidelik Rapport en Huisgenoot.
Ongelukkig was die Herfs 2009 uitgawe van Boeke-Insig ons laaste. Daar sal dus nie ’n volgende uitgawe van Boeke-Insig in sy huidige formaat verskyn nie.
Die Boeke-Insig kantoor sal binnekort per pos met jou in verbinding wees met amptelike kennisgewings, en om te reël vir die terugbetaling van alle verskuldigde geld óf dat jou intekening vir ’n ander Media24 tydskrif verruil word.
Ons glo dat boekenuus en stories om boeke en skrywers eersdaags net soveel en nog meer aandag sal geniet.
Sterkte en beste wense en lekker lees!
Ek is bly die Pers gaan nog steeds moeite doen in hulle ander tydskrifte, maar hoekom doen boeke so sleg in Suid-Afrika?
April 1, 2009 in Sonder kategorie
Julius het dus kop uitgetrek!
Julius Malema gaan oorneem
Net vir ‘n tydjie. Ek belowe. Ek is tans vrek besig, en na Julius se besoek aan Orania, is hy vuur en vlam vir Afrikaans.
My login en password gaan vir die volgende drie weke na hom toe.
Wees lief met hom, Afrikaans is nie sy moedertaal nie.